एक दूसरे को लगाया गले, एयरपोर्ट लाउंज में बैठकर बातचीत की
गुरुवार को विक्की कौशल और कटरीना कैफ को मुंबई एयरपोर्ट पर स्पॉट किया गया। और उसी दिन, आलिया भट्ट को भी एयरपोर्ट पर देखा गया था। अब सोशल मीडिया पर तीनों का साथ में बैठे हुए एक वीडियो सामने आया है, जिसमें आलिया, विक्की- कटरीनाActor hugs, video inside airport goes viral
गुरुवार को विक्की कौशल और कटरीना कैफ को मुंबई एयरपोर्ट पर स्पॉट किया गया। और उसी दिन, आलिया भट्ट को भी एयरपोर्ट पर देखा गया था। अब सोशल मीडिया पर तीनों का साथ में बैठे हुए एक वीडियो सामने आया है, जिसमें आलिया, विक्की- कटरीना से बातचीत करती हुई नजर आईं।
विक्की ने आलिया को लगाया गले 
इस वीडियो की शुरुआत में विक्की, आलिया भट्ट को गले लगाते हुए नजर आए। तीनों एयरपोर्ट के वेटिंग लाउंज में दिखाई दे रहे हैं। फिर साथ में बैठकर काफी बातचीत भी की। इस दौरान आलिया मल्टीकलर टॉप में दिखाई दे रही हैं। वहीं कटरीना और विक्की ब्लैक आउटफिट में ट्विनिंग करते नजर आए।
'जी ले जरा' में साथ नजर आएंगी आलिया- कटरीना 
आलिया भट्ट और कटरीना कैफ फरहान अख्तर की अपकमिंग फिल्म 'जी ले जरा' में एक साथ नजर आएंगी। इस फिल्म में इनके अलावा प्रियंका चोपड़ा जोनस भी हैं। इसमें कोई शक नहीं कि आलिया, प्रियंका और कटरीना को एक साथ ऑनस्क्रीन देखना मजेदार होगा। फैंस इसे लेकर काफी एक्साइटेड हैं।
आलिया के अपकमिंग प्रोजेक्ट्स
आलिया भट्ट को आखिरी बार अयान मुखर्जी द्वारा निर्देशित ब्रह्मास्त्र: पार्ट वन में देखा गया था। अब वह जल्दी ही करण जौहर के निर्देशन में बनी रॉकी और रानी की प्रेम कहानी में दिखाई देंगी। इस फिल्म में उनके साथ रणवीर सिंह भी नजर आएंगे। फिल्म में जया बच्चन, शबाना आजमी और धर्मेंद्र भी हैं। ये रोमांटिक कॉमेडी-ड्रामा फिल्म 28 जुलाई, 2023 को रिलीज होने वाली है। इसके अलावा आलिया जल्द ही फिल्म 'हार्ट ऑफ स्टोन' से हॉलीवुड में डेब्यू करने वाली हैं।
जल्द ही इन फिल्मों में दिखेंगे विक्की- कटरीना
विक्की और कटरीना के वर्कफ्रंट की बात की जाए तो एक्ट्रेस जल्द ही बॉलीवुड सुपरस्टार सलमान खान के साथ 'टाइगर 3' में नजर आएंगी। ये फिल्म ईद के मौके पर सिनेमाघरों में रिलीज होगी। इसके अलावा वह 'मैरी क्रिसमस' में साउथ के स्टार विजय सेतुपति के काम करेंगी। तो वहीं विक्की कौशल के पास इस वक्त 4 फिल्में हैं। आने वाले समय में वह ‘द ग्रेट इंडियन फैमिली’, ‘मेरे महबूब मेरे सनम’, ‘सैम बहादुर’ और ‘डंकी’ जैसी फिल्मों में नजर आएंगे।
